മുല്ലപ്പെരിയാര് അണക്കെട്ട് തുറന്നു ഇടുക്കിയില് റെഡ് അലേര്ട്ട് കുമളി: മുല്ലപ്പെരിയാര് അണക്കെട്ട് തുറന്നു. വെള്ളിയാഴ്ച രാവിലെ 7.30 നാണ് അണക്കെട്ടിന്റെ ഒരു സ്പില്വേ ഷട്ടര് തുറന്നത്. പിന്നാലെ രണ്ടാമത്തെ ഷട്ടറും തുറന്നു. അണക്കെട്ടിന്റെ വൃഷ്ടിപ്രദേശത്ത് നീരൊഴുക്ക് വര്ധിച്ച് 138 അടി പിന്നിട്ടതോടെയാണ് തമിഴ്നാട് രണ്ട് ഷട്ടറുകള് തുറന്നത്. അതിനിടെ, മഴ ശക്തമായാല് ഇടുക്കി അണക്കെട്ടും വെള്ളിയാഴ്ച വൈകിട്ടോടെ തുറന്നേക്കും. അതിനുള്ള ഒരുക്കങ്ങളും പൂര്ത്തിയായിട്ടുണ്ട്. ഇടുക്കി അണക്കെട്ടിലെ ജലനിരപ്പ് 2398.32 അടി എത്തിയതോടെ റെഡ് അലര്ട്ട് നല്കി. മുല്ലപ്പെരിയാര് തുറക്കുന്ന പശ്ചാത്തലത്തില് രണ്ടായിരത്തിലേറെ കുടുംബങ്ങളെയാണ് മാറ്റി പാര്പ്പിച്ചിരിക്കുന്നത്. റെവന്യൂമന്ത്രി കെ. രാജന്, ജലവിഭവ മന്ത്രി റോഷി അഗസ്റ്റിന് എന്നിവരാണ് പ്രദേശത്ത് ക്യാമ്ബ് ചെയ്യുന്നുണ്ട്.